鬩衞一

鬩衞一係太陽系矮行星鬩神星嘅一粒衞星。2005年美國天文學家米高·布朗發現，個衞星暫時叫S/2005 (2003 UB313) 1。2006年9月，國際天文學聯合會正式以希臘神話中不和女神厄里斯嘅其中一個女個名命名為迪絲諾美亞。

發現 
2005年間，夏威夷凱克望遠鏡調適光學小組，用新置嘅雷射導星調適光學系統，觀測四粒最光嘅古柏帶天體進行，分別係冥王星、2005 FY9、2003 EL61同2003 UB313。喺9月10號嘅觀測結果中，佢哋發現有一粒衞星圍住2003 UB313運行，就編佢做「S/2005 (2003 UB313) 1」。因為當時2003 UB313嘅暱名叫「齊娜」，所以呢粒衞星暱名叫「加百利」。

名 
後尾2003 UB313改名叫鬩神星，加百利就改名叫鬩衞一，發現者米高·布朗就以迪絲諾美亞來命名呢粒衞星。

鬩神星
衞星